ՀՀ առողջապահության նախարարի 2013 թվականի հուլիսի 24-ի N39-Ն հրամանի համաձայն՝ հաստատված են նաեւ շտապ բժշկական օգնության տրամադրման չափորոշիչները: Փաստաթղթի 14-րդ կետը, նաեւ գյուղական բնակավայրեր սպասարկող մարզային շտապ բժշկական օգնության ծառայության պարագայում սահմանում է հետեւյալը. «1) մինչեւ 20 կմ հեռավորության համայնքներից ստացված կանչերի դեպքում բրիգադի ժամանման տեւողությունը չպետք է գերազանցի 15 րոպեն»: Խնդրո առարկա գյուղերն, ինչպես նշվեց, գտնվում են մինչեւ 20 կմ հեռավորության վրա: Նույն հրամանի 15-րդ կետով էլ ամրագրվում է. «Եթե գյուղական բնակավայրը գտնվում է դժվարանցանելի ճանապարհային հատվածում, հատկապես ձմեռային ամիսներին, ստացված կանչերի դեպքում բրիգադի ժամանման տեւողությունը կարող է հասնել 30 րոպեի, որի մասին շտապ օգնության բրիգադի բժիշկը կամ ֆելդշերը պարտավոր են հայտնել դիսպետչերին»: Հայկասարի դեպքում, փաստորեն, այդ ժամանակահատվածը երկարաձգվում է մինչեւ մեկ ժամ: